EkBass/fiwiki-20250220-pages-articles huggingface dataset:
Alter Domus Cup

Alter Domus Cup on Luxemburgin ainoa jääkiekkokilpailu. Se on perustettu 1993 ja siihen osallistuu viisi joukkuetta. Cupin voittaja on Luxemburgin mestari. Kilpailua ei ole pelattu säännöllisesti joka vuosi. ==Joukkueet 2012–2013== *Tornado Luxembourg *IHC Beaufort-1 *IHC Beaufort-2 *Puckers Luxembourg *Huskies Luxembourg ==Mestarit== *2013: Tornado Luxembourg *2012: Tornado Luxembourg *2011: Lokomotiv Luxembourg *2007: Tornado Luxembourg *2003: Tornado Luxembourg *2002: EHC Zweibrucken-2 *2001: HC Amneville Moselle-2 *2000: HC Amneville Moselle-2 *1999: Tornado Luxembourg *1998: IHC Louvain *1997: Tornado Luxembourg *1996: Tornado Luxembourg *1995: IHC Louvain *1994: Tornado Luxembourg ==Aiheesta muualla== *Alter Domus Cup Luxemburgin jääkiekkoliitto Luokka:Jääkiekkosarjat Luokka:Luxemburgin urheilu
Armenian presidentinvaalit 2013

Armenian presidentinvaalit järjestettiin 18. helmikuuta 2013. Maata vuodesta 2008 hallinnut Serž Sargsjan valittiin toiselle kaudelle. Hän sai 58,64 prosenttia annetuista äänistä, äänestysprosentti oli 60. Vaaleissa oli kahdeksan ehdokasta. Kolmisen viikkoa ennen vaaleja yhtä ehdokkaista, Paruir Hairikjania, ammuttiin. Hairikjan ei kuulunut vaalien suosikkeihin. Sargsjanin jälkeen eniten ääniä, 36,75 prosenttia, sai entinen ulkoministeri Raffi Hovhannisjan. Etyjin vaalitarkkailijoiden mukaan vaalien järjestäminen sujui suhteellisen oikeudenmukaisesti. Epäilyksiä herätti se, että istuvan presidentin kampanjaan osallistui aktiivisesti monia virkamiehiä. Hallitsevan puolueen ja valtion resurssien välinen raja näytti hämärtyvän, mikä asetti ehdokkaat eriarvoiseen asemaan. Vuonna 2015 Armeniassa järjestettiin kansanäänestys uudesta perustuslaista, joka meni läpi. Uuden perustuslain mukaan presidentin nimittää jatkossa Armenian parlamentti 7 vuodeksi kerrallaan, eli vuoden 2013 presidentinvaalit jäivät maan viimeisiksi. == Lähteet == Luokka:Armenian vaalit Luokka:Vuoden 2013 vaalit Luokka:Presidentinvaalit maittain
Landing Ship, Tank

Landing Ship, Tank (LST) oli panssaroitujen ajoneuvojen ja sotilasjoukkojen kuljetukseen rakennettu maihinnousualus. Ne ajettiin suoraan sotatoimialueen rantaan, jossa sotilaat jalkautuivat sekä ajoneuvot ajettiin maihin keulassa olevien luukkujen kautta. Alus pääsi poistumaan rannasta ankkurinsa ja vinssin avulla.Tieteen kuvalehti Historia 2/2014, s.45 Toisessa maailmansodassa liittoutuneet valmistivat yhteensä 1 051 LST:tä, joita käytettiin muun muassa Normandian maihinnousussa. Hieman toisistaan poikkeavia aluksia tekivät useat valmistajat. Tyypillisesti näiden alusten pituus oli hieman toista sataa metriä, syväyksen ollessa hieman yli kahden metrin. Alukset saattoivat kuljettaa 20-30 panssarivaunua sekä noin kaksisataa sotilasta. Huippunopeudet pysyttelivät noin 20 kilometrin tuntivauhdissa. Eräs sotilaiden aluksesta käyttämä lempinimi olikin Large Slow Target (). ==Lähteet== == Aiheesta muualla == *
Marsalkan hopeatorvet

Sotamarsalkan hopeatorvet (tunnettu yleisesti nimellä Marsalkan hopeatorvet) on suomalainen sotilasmarssi. Kappaleen on säveltänyt sotilaskapellimestari Artturi Rope silloisen Suomen Valkoisen Kaartin vuosijuhlaan vuonna 1932.Suomen Valkoisen Kaartin päiväkäsky N:o 9 § 1/9.2.32. Rope toimi tuohon aikaan soittajana Suomen Valkoisen Kaartin soittokunnassa eli nykyisessä Kaartin soittokunnassa. Sotamarsalkan hopeatorvet tuli koko Suomen kansalle tutuksi sotavuosina, jolloin se soi elokuvateattereissa puolustusvoimien katsausten tunnusmusiikkina sekä radioitujen asemiesiltojen alkukappaleena.Soi raikuen Torvet ja rummut: Suomen sotilasmusiikin perinteitä sanoin, kuvin ja sävelin, s. 84. Kaartin Jääkärirykmentin kilta ry, Helsinki 2006. Kappale alkaa tunnetulla fanfaarimelodialla. Kappaleen alku soitetaan nykyään joka vuosi Turun joulurauhan julistamisen yhteydessä.Kari Laitinen: Marsalkan hopeatorvet, Sotilasmusiikki 2016 (Ruotuväki), s. 15. Marssin nimi viittaa siihen, että kenraali Gustaf Mannerheim oli tammikuussa 1928 juhlistanut Suomen sisällissodan alkamisen 10-vuotisjuhlaa lahjoittamalla Suomen Valkoisen Kaartin soittokunnalle kahdeksan uushopeasta valmistettua fanfaaritorvea. Kappaleen alkuperäinen nimi oli Fanfaarimarssi, mutta Rope vaihtoi sen Sotamarsalkan hopeatorviksi, kun Mannerheim vuonna 1933 ylennettiin sotamarsalkaksi. Myöhemmin Mannerheim sai uuden sotilasarvon Suomen marsalkka, ja kappale tunnetaan nykyään yleisesti pelkkänä Marsalkan hopeatorvina. Mannerheimin lahjoittamat kahdeksan fanfaaritorvea olivat 1990-luvulle saakka Kaartin soittokunnan käytössä, minkä jälkeen ne museoitiin. Neljä niistä on nykyään Sotamuseossa ja neljä muuta Kaartin jääkärirykmentin perinnetalossa Santahaminassa. Torvien kylkiin on kaiverrettu Suomen kaartin ja Suomen Valkoisen Kaartin tunnettujen taistelupaikkojen nimet: Wasewo, Varsova, Gornyi Dubnjak, Pravetz, Vaasa, Lapua, Oulu, Vilppula, Länkipohja ja Tampere. Torviin oli alun perin kiinnitetty Suomen Valkoisen Kaartin tunnuksella ja Mannerheimin monogrammilla kuvitetut standaarit. ==Lähteet== Luokka:Suomalaiset sotilasmarssit
Larissa Loyva

Larissa Loyva on kanadalainen laulaja-lauluntekijä. Hän on julkaissut kaksi sooloalbumia taiteilijanimellään Kellarissa. Loyva soittaa myös useita albumeja julkaisseissa yhtyeissä P:ano ja The Choir Practice.Kellarissa Artist BiographyAllMusic. Viitattu 18.1.2014. Suomalaiset sukujuuret omaava Loyva on levyttänyt kappaleita myös suomeksi. Hänen ensimmäiseltä sooloalbumiltaan löytyy muun muassa versio vanhasta kansansävelmästä Taivas on sininen ja valkoinen.KellarissaDiscogs. Viitattu 18.1.2014. == Diskografia == *Flamingo (2008) *Moon of Neptune (2011) *Ocean Electro (2018) == Lähteet == == Aiheesta muualla == *Kellarissa Mint Recordsin kotisivuilla Luokka:Kanadalaiset laulaja-lauluntekijät Luokka:Kanadansuomalaiset henkilöt Luokka:Syntymävuosi puuttuu Luokka:Elävät henkilöt
Pictureka!

Pictureka! on Hasbron tekemä lautapeli, joka julkaistiin vuonna 2006. Pelissä pitää löytää erilaisia esineitä pelilaudalta. Pelin voittaa se, joka on löytänyt eniten esineitä. == Aiheesta muualla == *http://boardgamegeek.com/boardgame/22889/pictureka Luokka:Perhepelit Luokka:Seuralautapelit
Neliliikemäärä

Neliliikemäärä on erityisen suhteellisuus­teorian mukainen klassisen kolmi­ulotteisen liikemäärän yleistys neliulotteisessa aika-avaruudessa. Liike­määrä on kolmi­ulotteinen vektorisuure, ja samaan tapaan nelivektori on aika-avaruuden nelivektori. Jos kolmi­ulotteinen liike­määrä on p = (px, py, pz) ja energia E, sen kontra­variantti neliliikemäärä on: : \mathbf{P} = \begin{pmatrix} P^0 \\\ P^1 \\\ P^2 \\\ P^3 \end{pmatrix} = \begin{pmatrix} E/c \\\ p_x \\\ p_y \\\ p_z \end{pmatrix} Neli­liike­määrä on ­käyttö­kelpoinen suhteellisuus­teoreettisissa laskuissa, koska se on Lorentz- vektori. Se merkitsee, että on helppo jäljittää, miten se muuntuu Lorentz- muunnoksessa. Edellä esitetty määritelmä pätee, kun koordinaatit määritellään siten, että x0 = ct. Joskus ne määritellään siten, että x0 = t, jolloin neli­liik­emäärän määritelmää on muutettava siten, että P0 = E/c2. On myös mahdollista määritellä kovariantti neli­liike­määrä Pμ, jossa energian etu­merkki on vaihdettu. == Minkowskin normi == Kun lasketaan neliliikemäärän Minkowskin normi, saadaan Lorentz-invariantti suure, joka on suoraan verrannollinen kappaleen massan (lepomassan) neliöön: :-\|\mathbf{P}\|^2 = - P^\mu P_\mu = - \eta_{\mu u} P^\mu P^ u = {E^2 \over c^2} - |\mathbf p|^2 = m^2c^2 kun noudatetaan käytäntöä, jonka mukaan :\eta_{\mu u} = \begin{pmatrix} -1 & 0 & 0 & 0\\\ 0 & 1 & 0 & 0\\\ 0 & 0 & 1 & 0\\\ 0 & 0 & 0 & 1 \end{pmatrix} on erityisen suhteellisuus­teorian mukainen metrinen tensori. Suure ||P||2 on Lorentz-invariantti, mikä merkitsee, että sen arvo ei muutu Lorentz-muunnoksissa eli siirryttäessä toiseen koordinaatistoon. == Neliliikemäärä ja nelinopeus == Massallisen kappaleen neli­liike­määrä on sen invariantti massa m kerrottuna sen neli­nopeudella: :P^\mu = m \, U^\mu\\! missä nelinopeus on : \begin{pmatrix} U^0 \\\ U^1 \\\ U^2 \\\ U^3 \end{pmatrix} = \begin{pmatrix} \gamma c \\\ \gamma v_x \\\ \gamma v_y \\\ \gamma v_z \end{pmatrix} Tässä :\gamma = \frac{1}{\sqrt{1-\left(\frac{v}{c}\right)^2}} on Lorentz-tekijä ja c valonnopeus. == Neliliikemäärän säilyminen == Erityisessä suhteellisuus­teoriassa on voimassa neli­liike­määrän säilymislaki. Se yhdistää kaksi klassisen fysiikan mukaista säilymis­lakia: # Kokonaisenergia E = P0c säilyy. # Klassinen kolmiulotteinen liikemäärä p säilyy. == Lähteet == * * * == Katso myös == * Energian ja liikemäärän yhteys Luokka:Suhteellisuusteoria Luokka:Suureet
Koillis-Savo (lehti)

Koillis-Savo on tilattava paikallislehti, joka ilmestyy Pohjois-Savossa Kaavin kunnassa. Lehden levikkialueena on Koillis-Savon talousalueen kunnista Kaavin lisäksi Tuusniemen kunta sekä Kuopion kaupunkiin kuuluvat Juankosken ja Riistaveden alueet. Koillis-Savon levikki vuonna 2017 oli 4 891 kpl.. == Muuttuva paikallislehti == Koillis-Savon päätoimittaja on Minna-Liisa Mathalt. Lehteä julkaisee Savon Media Oy, joka kuuluu Keskisuomalainen-konserniin.Savon Media Oy Koillis-Savoa julkaisevassa lehtiyhtiössä käytiin syksyllä 2013 yt- neuvottelut. Säästösyistä johtuen lehti on joutunut supistamaan asiakaspalveluaan. Näkyvin muutos tapahtui vuoden 2014 alussa, jolloin Koillis-Savo muuttui kaksipäiväisestä yksipäiväiseksi. Nykyisin lehti ilmestyy torstaisin. Paperilehdellä on rinnallaan sähköisiä kanavia, kuten esimerkiksi verkkosivut. Koillis-Savoa voi lukea näköislehtenä tietokoneella, tabletilla tai puhelimella. Koillis-Savon levikki ImageSize = width:500 height:300 PlotArea = left:50 right:20 top:25 bottom:30 TimeAxis = orientation:vertical AlignBars = late Colors = id:linegrey2 value:gray(0.9) id:linegrey value:gray(0.7) id:cobar value:rgb(0.2,0.7,0.8) id:cobar2 value:rgb(0.6,0.9,0.6) DateFormat = yyyy Period = from:0 till:7000 ScaleMajor = unit:year increment:1000 start:0 gridcolor:linegrey ScaleMinor = unit:year increment:500 start:0 gridcolor:linegrey2 PlotData = color:cobar width:19 align:left bar:1997 from:0 till:6888 bar:2000 from:0 till:6631 bar:2003 from:0 till:6318 bar:2006 from:0 till:6419 bar:2009 from:0 till:6139 bar:2012 from:0 till:5658 bar:2015 from:0 till:5099 bar:2017 from:0 till:4891 PlotData= textcolor:black fontsize:S bar:1997 at: 6888 text: 6 888 shift:(-14,5) bar:2000 at: 6631 text: 6 631 shift:(-14,5) bar:2003 at: 6318 text: 6 318 shift:(-14,5) bar:2006 at: 6419 text: 6 419 shift:(-14,5) bar:2009 at: 6139 text: 6 139 shift:(-14,5) bar:2012 at: 5658 text: 5 658 shift:(-14,5) bar:2015 at: 5099 text: 5 099 shift:(-14,5) bar:2017 at: 4891 text: 4 891 shift:(-14,5) Koillis-Savo, Mediakortti 2017 Koillis-Savo, Mediakortti 2020 == Lähteet == == Aiheesta muualla == * Keskisuomalainen Oyj -konserni Luokka:Suomalaiset paikallislehdet Luokka:Kaavi
Agaminae

Agaminae on agamien heimoon kuuluva alaheimo. Siihen kuuluu 140 lajia, jotka jakautuvat yhdeksän suvun kesken. == Suvut == * Acanthocercus * Agamat (Agama) * Bufoniceps * Laudakia * Paralaudakia * Phrynocephalus * Pseudotrapelus * Trapelus * Xenagama == Lähteet == == Aiheesta muualla == * UniProt, Taxonomy: Agaminae Luokka:Agamat
Faija skitsoo

"Faija skitsoo" on suomalaisen popartistin Robinin toinen single hänen esikoisalbumiltaan Koodi. Single julkaistiin 5. maaliskuuta 2012. Robinin edelliseen, menestyssingle ”Frontside Ollieen” verrattuna ”Faija skitsoo” menestyi huonosti. Se ei sijoittunut lainkaan Suomen virallisille single- ja latauslistoille. Kappaleeseen on tehty musiikkivideo, jonka on ohjannut Marko Mäkilaakso. Videolla Robinin isän roolissa nähdään voimamies Jouko Ahola. == Kappaleet == # == Listasijoitukset == Lista Paras sijoitus Suomen virallinen singlelista – Suomen virallinen latauslista – Radiolista – == Lähteet == == Aiheesta muualla == * Kappaleen virallinen musiikkivideo YouTubessa Luokka:Robin Packalenin kappaleet Luokka:Vuoden 2012 kappaleet
Spreepark

Spreepark on Berliinin Plänterwaldissa sijaitseva entinen huvipuisto. == Historia == Huvipuisto avattiin Itä-Berliiniin vuonna 1969 nimellä Kulturpark Plänterwald. Berliinin muurin kaatuessa vuonna 1989 huvipuiston osti Witten perhe, ja sen nimi muutettiin Spreeparkiksi. Huvipuiston vuosittainen kävijämäärä oli tuolloin noin 1,5 miljoonaa. 1990-luvun lopussa kävijämäärät romahtivat, ja lopulta Spreepark suljettiin vuonna 2001. Wittet muuttivat Peruun ja ottivat huvipuistosta mukaansa kuusi huvipuistolaitetta, joiden avulla he perustivat uuden huvipuiston Perun pääkaupunkiin Limaan. Muut laitteet jäivät Spreeparkiin. == Nykyään == Huvipuistoa oli yritetty myydä, mutta ostajaa sille ei löytynyt. Huvipuistolla on rasitteena sopimus, jonka mukaan alueen on oltava huvipuistokäytössä vuoteen 2061 saakka. Nykyään alueella olevat laitteet ruostuvat ja luonto valtaa sieltä itselleen tilaa. Vuodesta 2011 lähtien alueelle tehtiin maksullisia opastettuja kierroksia. mutta kun Berliinin kaupunki osti Spreeparkin maaliskuussa 2014, opastetut kierrokset lopetettiin.Morgenposten Illalla 10. elokuuta 2014 huvipuistossa raivosi tulipalo, joka tuhosi suuren osan laitteista. Palomiehet havaitsivat alueella kaksi erillistä palopesäkettä, jotka yhdistyivät, sen perustella palo saattoi olla tuhopoltto.Abandoned Berlin theme park burned down, 11 August 2014, the local.de accessed 12 August 2014 Puiston kunnostamiseksi on syksyllä 2019 aloitettu suunnitelmat.Restoring the theme park abandoned for 20 years. BBC 9.12.2019. Viitattu 9.12.2019 == Lähteet == ==Aiheesta muualla== Luokka:Berliinin rakennukset ja rakennelmat Luokka:Saksan huvipuistot
Mana (rockmuusikko)

Mana (taiteilijanimi, s. 26. joulukuuta 1979) on suomalainen rockmuusikko ja musiikkituottaja. Mana toimii nykyisin suomalaisen hard rock -yhtyeen Lordin rumpalina. Suurimmaksi musiikilliseksi esikuvakseen Mana on maininnut yhdysvaltalaisen Kiss-yhtyeen. Mana on kotoisin Hervannasta. == Diskografia == === Lordi === * To Beast Or Not To Beast (2013) – rummut, taustalaulu * Scare Force One (2014) – rummut, taustalaulu * Monstereophonic – Theaterror vs. Demonarchy (2016) – rummut * Sexorcism (2018) - rummut * Killection (2020) - rummut * Lordiversity (2021) - rummut * Screem Writers Guild (2023) - rummut === Muilla levyillä === * Martti Servo: Sinisellä Sydämellä (2013) - kaikki instrumentit, tuottaja == Lähteet == * LORDI Army == Aiheesta muualla == * Luokka:Lordin jäsenet Luokka:Suomalaiset rumpalit Luokka:Vuonna 1979 syntyneet Luokka:Elävät henkilöt Luokka:Seulonnan keskeiset artikkelit
Olli-Pekka Tuomisalo

Olli-Pekka Tuomisalo (s. 1970) on suomalainen saksofonitaiteilija. == Ura saksofonitaiteilijana == Tuomisalo valmistui Sibelius-Akatemiasta musiikin maisteriksi 1999 ja musiikin tohtoriksi 2009 aiheena ”Saksofoni suomalaisessa taidemusiikissa”. Tuomisalo piti Sibelius-Akatemian ensikonserttinsa syksyllä 2002 ja samana vuonna hänelle myönnettiin Suomen Saksofoniseuran Josef Kaartinen -palkinto. Tuomisalo on uransa aikana esiintynyt yli sata kertaa eri sinfoniaorkestereiden solistina. Hänelle on omistettu noin 50 saksofonisävellystä, joita hän on esittänyt Suomen lisäksi Ruotsissa, Tanskassa, Islannissa, Venäjällä, Belgiassa, Englannissa, Espanjassa, Kiinassa, Ranskassa ja Saksassa sekä kolmella Yhdysvaltain kiertueella. Tuomisalo toimii saksofoninsoiton lehtorina Musiikkiopisto Juvenaliassa sekä vakituisena avustajana RSO:n, HKO:n ja Avantin riveissä. Tuomisalo esiintyy säännöllisesti pianotaiteilija Risto-Matti Marinin kanssa sekä perinteisin resitaalein että raskasta kamarimusiikkia esittävänä Metallifonia-duona. == Kirjallinen tuotanto == * Saksofoni suomalaisessa taidemusiikissa. Väitöskirja. Sibelius-Akatemia 2009. * Matti Rajulan elämä. Omakustanne 2013. ISBN 978-952-93-1836-0 == Levytykset == * 1996–1997: Elokuisessa Helsingissä * 1999: Syysrunoelma * 2000: Kevättuulahdus * 2003: La Valse * 2005: Phantasme – Finnish Saxophone Concertos vol. 2 * 2008: Metallifonia – Far Beyond the Sun * 2009: Avenue – Finnish Saxophone Masterpieces * 2009: Ballade – Finnish Saxophone Concertos vol. 3 * 2010: Akateeminen Saksofonikvartetti * 2011: SaxCussion * 2011: Saxophone Romance * 2012: Sax Moods * 2013: Chambersax * 2015: The Saxophone == Lähteet == ==Aiheesta muualla== Luokka:Suomalaiset saksofonistit Luokka:Vuonna 1970 syntyneet Luokka:Elävät henkilöt
Margot Fonteyn

Margot Fonteyn ['mɑːrɡoʊ ˌfɒn'teɪn], alun perin Margaret "Peggy" Evelyn Hookham ja avioiduttuaan Margot Fonteyn Arias (18. toukokuuta 1919 Reigate, Surrey, Britannia – 21. helmikuuta 1991 Panama City, Panama) oli brittiläinen balettitanssija. Fonteyn oli ensimmäinen kansainvälisen uran luonut brittiläisen koulun ja tanssiryhmän ballerina. Hänen tulkintaansa Tšaikovskin Prinsessa Ruususen nimiroolissa pidetään aikakautensa parhaana. Vuonna 1956 hän sai arvonimen Dame Commander of the Order of the British Empire (DBE), joka vastaa aatelointia. Fontayn ja Rudolf Nurejev tanssivat yhdessä paljon sekä klassista ohjelmistoa että heille varta vasten tehtyjä teoksia. Heidän ensimmäinen yhteinen esiintymisensä Gisellessä Covent Gardenissa vuonna 1962 johti mahtaviin aplodeihin ja heidät kutsuttiin lavalle kiittämään 23 kertaa. Elokuva Rudy & Margot kertoo Fonteynista ja Nurejevista. == Lähteet == == Aiheesta muualla == Luokka:Brittiläiset balettitanssijat Luokka:Vuonna 1919 syntyneet Luokka:Vuonna 1991 kuolleet Luokka:Seulonnan keskeiset artikkelit
Papuanharlekiinipenkoja

Papuanharlekiinipenkoja (Orthonyx novaeguineae) eli aiemmalta nimeltään papuanmaatimali on penkojien heimoon kuuluva varpuslintu. ==Levinneisyys== Papuanharlekiinipenkojaa tavataan kotoperäisenä Uuden-Guinean saarella. Lajin on kuvattu olevan pääasiassa harvinainen, mutta levinneisyysalueensa luoteisosissa se on paikallisesti yleinen. Sen kannankehitys on vakaa, ja laji on luokiteltu elinvoimaiseksi. ==Lähteet== Luokka:Penkojat
Mustapenkoja

Mustapenkoja (Orthonyx spaldingii) eli aiemmalta nimeltään mustamaatimali' on penkojien heimoon kuuluva varpuslintu. ==Levinneisyys== Mustapenkojaa tavataan Australian koillisosissa. Lajin on raportoitu olevan paikallisesti yleinen, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Penkojat
Sinilakkimaluri

Sinilakkimaluri (Sipodotus wallacii) on malurien heimoon kuuluva varpuslintu. ==Levinneisyys== Sinilakkimaluria tavataan Indonesiassa ja Papua-Uudessa- Guineassa. Lajin kannankehitys on laskeva, mutta sen ei uskota olevan vaarassa, ja se on luokiteltu elinvoimaiseksi. ==Lähteet== Luokka:Malurit
Townshend

Townshend on muun muassa seuraavien henkilöiden sukunimi: *Charles Townshend (1674–1738), brittiläinen valtiomies, ulkoministeri *Charles Townshend (1725–1767), brittiläinen valtiomies, valtiovarainministeri *Charles Townshend (1861–1924), brittiläinen kenraali *George Townshend (1724–1807), brittiläinen sotamarsalkka *Pete Townshend (s. 1945), brittiläinen muusikko (The Who) *Charlotte Payne-Townshend (1857–1943), irlantilainen kansalaisaktivisti, kirjailija George Bernard Shaw’n puoliso ==Katso myös== *Townshendin lait
Naamankajärvi

Naamankajärvi on Iijoen lähdejärviä Kuusamossa. Sen pituus on 14 kmWSOY Iso tietosanakirja 6, s. 327, WSOY 1997 ISBN 951-0-20163-4 ja pinta-ala 7,565 km². Se kuuluu Iijoen vesistöön. == Lähteet == Luokka:Kuusamon järvet Luokka:Iijoen yläosan valuma-alue
Charles Townshend (ulkoministeri)

Charles Townshend, Townshendin ja Raynhamin toinen varakreivi (18. huhtikuuta 1674 Raynham Hall, Norfolk – 21. kesäkuuta 1738 Raynham) oli brittiläinen valtiomies, joka johti Ison-Britannian ulkopolitiikkaa vuosina 1721–1730.Charles Townshend, 2nd Viscount Townshend Encyclopædia Britannica Online Academic Edition. Viitattu 18.1.2014. Charles Townshend peri varakreivin arvon isänltään Horatio Townshendiltä vuonna 1687. Hän oli alkuun isänsä tavoin tory, mutta kääntyi myöhemmin whigien kannattajaksi. Townshend nimitettiin 1707 valtakunnanneuvoston ja kuningattaren henkikaartin jäseneksi. Vuosina 1709–1711 hän toimi Ison-Britannian lähettiläänä Haagissa, mutta joutui jättämään paikkansa toryjen palattua kotimaassa valtaan. Noustuaan valtaistuimelle vuonna 1714 hannoverilainen kuningas Yrjö I nimitti hänet valtiosihteeriksi eli hallituksen jäseneksi. Townshend saavutti pian vaikutusvaltaisen aseman hallituksessa. Hän kannatti rauhanomaista ulkopolitiikkaa ja halusi lopettaa puolustusliiton keisarin ja Ranskan kanssa.Nordisk familjebok (1919), s. 523 Runeberg.org. Viitattu 12.1.2014. Tämän seurauksena hän joutui vastakkain Ranskaan suuntautunutta ulkopolitiikkaa kannattaneen James Stanhopen kanssa. Lordi Sunderlandin uskoteltua kuninkaalle Townshendin juonittelevan Walesin prinssin kanssa tätä vastaan Townshend erotettiin hallituksesta joulukuussa 1716. Hänet nimitettiin tammikuussa 1717 Irlannin lordiluutnantiksi, mutta hän jätti tehtävän jo kolmen kuukauden kuluttua. Tämän jälkeen hän muodosti lankonsa Robert Walpolen kanssa whig-puolueen sisäisen opposition. Whigien sisäiset kiistat saatiin solmittua vuonna 1720, jolloin Townshendistä tuli valtakunnanneuvoston lordipresidentti ja helmikuussa 1721 uudelleen valtiosihteeri. Vuoteen 1724 mennessä hän ja Walpole olivat hallituksen johtavat hahmot. Townshendin merkittävin saavutus oli vuonna 1725 luotu Hannoverin liitto eli Englannin, Ranskan ja Preussin liittoutuminen Itävaltaa ja Espanjaa vastaan. Kun hallituksen vahvaksi mieheksi kohonnut Walpole ei hyväksynyt hänen kannattamaansa sotaa Itävaltaa vastaan, hän erosi hallituksesta toukokuussa 1730. Viimeisinä vuosinaan Townshend omistautui maanviljelylle. Hän sai lempinimen ”Turnipsi-Townshend”, koska hän pyrki edistämään turnipsien käyttöä vuoroviljelyssä. Charles Townshendin pojanpoikia olivat kenraali George Townshend ja valtiovarainministeri Charles Townshend. ==Lähteet== Luokka:Brittiläiset poliitikot Luokka:Vuonna 1674 syntyneet Luokka:Vuonna 1738 kuolleet
Nagaikka

Nagaikka eli nagaika () on kasakanpiiska tai myös ruoska, kasakanpamppu, alkujaan nogaitataarien ratsupiiska.WSOY Iso tietosanakirja 6, s. 330, WSOY 1997 ISBN 951-0-20163-4 == Lähteet == Luokka:Rangaistusvälineet
Lotus E21

Lotus E21 on brittiläisen Formula 1 -talli Lotuksen käyttämä auto kaudella 2013. Autolla kilpailivat suomalainen Kimi Räikkönen sekä ranskalainen Romain Grosjean. Räikkösen tilalla kauden kaksi viimeistä kilpailua ajoi toinen suomalainen, Heikki Kovalainen. Lotus E21 voitti Räikkösen ajamana debyyttikisansa Australiassa. Voitto jäi auton ainoaksi, mutta sen lisäksi kuljettajakaksikko Räikkönen – Grosjean ajoivat yhdeksän kertaa palkintopallille. Räikkönen ajoi Australian lisäksi Intiassa kilpailun nopeimman kierroksen. Lotus oli autollaan lopulta valmistajien MM-sarjan neljäs. Auto julkaistiin 28. tammikuuta 2013, ensimmäisenä kyseisen kauden autoista. == Muotoilu == Lotuksen edellisessä autossa, Lotus E20:ssä, oli kehitelty passiivista DRS-systeemiä, mutta sitä ei ikinä tuotu kilpailukäyttöön. Lotus E21:ssä kyseinen järjestelmä on kuitenkin käytössä. Kauden 2012 autoja oli kutsuttu "rumaksi" niiden keulassa olleen porrastuksen vuoksi. Kaudella 2013 porrastuksen kohdalle sai laittaa paneelin, mutta E21:ssä sellaista ei ollut. Perusteluina oli, ettei paneeli tuo aerodynaamista etua sen painoon nähden. == Tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 Pisteet Sijoitus 2013 Lotus F1 Team Renault V8 AUS MAL CHN BHR ESP MON CAN GBR GER HUN BEL ITA SIN KOR JPN IND ABU USA BRA 315 4. 2013 Lotus F1 Team Renault V8 Kimi Räikkönen 1 7 2 2 2 10 9 5 2 2 Kesk. 11 3 2 5 7 Kesk. Loukk. Loukk. 315 4. 2013 Lotus F1 Team Renault V8 Heikki Kovalainen 14 14 315 4. 2013 Lotus F1 Team Renault V8 Romain Grosjean 10 6 9 3 Kesk. Kesk. 13 19† 3 6 8 8 Kesk. 3 3 3 4 2 Kesk. 315 4. † – Kuljettaja keskeytti, mutta onnistui ajamaan yli 90 % kilpailusta, mikä oikeuttaa loppusijoitukseen. == Lähteet == == Aiheesta muualla == Luokka:Autot Formula 1 -kaudella 2013 E21
Otalammen työväentalo

Otalammen työväentalo on Vihdin Otalammella, osoitteessa Ratatie 13 sijaitseva työväentalo. Vihdin Otalammen Työväenyhdistys perustettiin marraskuussa 1906. Jäseniä oli 60, joista 20 oli naisia. Toiminta aloitettiin vaihdemies K. Vikmanilta vuokratussa huoneessa. Myöhemmin yhdistys osti Vikmanin huvilan ja laajensi sitä useaan otteeseen. 1. marraskuuta 1928 yhdistys osti omaksi vuokratontin, jolla talo sijaitsi. Vuonna 1932 asetettiin rakennustoimikunta johtamaan uuden työväentalon suunnittelua ja rakentamista. Perustustyöt tehtiin vuonna 1933. Rakennusurakan voitti itselleen Kustaa Suomi 10 700 markan tarjouksellaan. Rakennustyöt aloitettiin toukokuussa 1934 ja avajaisia vietettiin jo saman vuoden syyskuun lopulla. Avajaisissa väkeä oli ahtautunut juhlasaliin yli 500 henkeä.Työn ja aatteen talot: työväentalojen historiaa Uudellamaalla, Olavi Hurri, Vuokko Marttala-Hurri. Uudenmaan sosialidemokraattinen piiri, 1997 ISBN 952-90-8468-4 Toiminta oli vilkasta 1930-luvun loppupuolella, pidettiin iltamia ja esitettiin näytelmiä. Sota- aikanakaan toiminta ei loppunut täysin ja sotien jälkeen yhdistys järjesti iltamia sitäkin ahkerammin: vuonna 1945 oli 29 erilaista iltamaa. Työväentaloa kunnostettiin keväällä 1939, jolloin ravintolatila uusittiin kokonaan. Muiden tilojen ovet ja ikkunat uusittiin ja saliin teetettiin uudet taittuvat istuimet. 1960-luvulla toiminta hiljeni ja työväentalo pääsi huonoon kuntoon. Seuraavan vuosikymmenen alussa yhdistys aloitti rakennuksen kohentamisen ja 1980-luvulla koko talo kunnostettiin ja saatettiin ajan vaatimusten mukaiseen kuntoon. Nykyään talo toimii Otalammen työväenyhdistys r.y:n kokous- ja juhlatilana. Työväentalo on myös vapaasti vuokrattavissa kokous ja juhlakäyttöön. Se onkin suosittu hääpaikka ja kyläläisten kokoontumispaikka.Otalammen työväentalon kotisivu == Lähteet == == Aiheesta muualla == * Otalammen työväentalon Facebooksivut * Otalammen työväenyhdistyksen kotisivut Luokka:Vihdin rakennukset ja rakennelmat Luokka:Vihdin nähtävyydet‏‎ Luokka:Työväentalot
On the Mission

On the Mission on suomalaisen black metal -yhtye Clandestine Blazen EP-levy. Se julkaistiin vuonna 1999 levymerkillä Northern Heritage. Äänitteestä julkaistiin rajoitettu 200:n kappaleen painos. == Kappaleet == # # == Kokoonpano == * Mikko Aspa ‎– laulu, kaikki instrumentit == Aiheesta muualla == * * On the Mission discogs.com -sivustolla Luokka:Vuoden 1999 EP:t Luokka:Clandestine Blazen albumit
Deliverers of Faith

__NOTOC__ Deliverers of Faith on Clandestine Blazen neljäs studioalbumi, joka julkaistiin vuonna 2004 levymerkillä Northern Heritage. == Kappaleet == # # # # # # == Kokoonpano == * Mikko Aspa – laulu, kaikki instrumentit, äänittäjä, grafiikka == Arvostelut == * Chronicles of Chaos: Chronicles of Chaos: Album review == Lähteet == == Aiheesta muualla == * * Deliverers of Faith discogs.com -sivustolla Luokka:Vuoden 2004 albumit Luokka:Clandestine Blazen albumit
Nankiini

Nankiini on tiivis ja melko vahva, yleensä palttinasidoksinen puuvillakangas. Sitä käytetään esimerkiksi tyynyihin.WSOY Iso tietosanakirja 6, s. 336, WSOY 1997 ISBN 951-0-20163-4 Nankiinin valmistus on peräisin Nanjingistä jossa valmistettiin kellertävää puuvillaa. Myöhemmin se on ollut tavallista puuvillaa joka on värjätty. Oulun Wiikko-Sanomissa kerrottiin: == Lähteet == Luokka:Kangaslajit
Charles Townshend (valtiovarainministeri)

Charles Townshend (27. elokuuta 1725 – 4. syyskuuta 1767 Lontoo) oli brittiläinen poliitikko, joka toimi vuosina 1766–1767 valtiovarainministerinä. Hänen veropolitiikkansa on sanottu lietsoneen kehitystä, joka johti Amerikan vallankumoukseen.Charles Townshend Encyclopædia Britannica Online Academic Edition. Viitattu 18.1.2014. Charles Townshendin isoisä oli merkittävä ulkopoliitikko Charles Townshend. Hän oli Townshendin 3. varakreivin toinen poika, ja hänen isoveljensä oli kenraali George Townshend. Charles Townshend valittiin vuonna 1747 parlamentin alahuoneeseen. Toimiessaan 1749–1754 ulkomaankaupan johtokunnan (Board of Trade) jäsenenä hän osoitti kiinnostusta brittiläisten siirtokuntien verotuksen laajentamiseen. Sen jälkeen hän kuului 1754–1755 amiraliteetin johtokuntaan, mutta joutui eroamaan arvosteltuaan voimakkaasti maan hallitusta. William Pittin hallituksen aikana Townshend oli valtakunnanneuvoston jäsenenä. Vuosina 1761–1762 hän oli sotaministeri, keväällä 1763 siirtokuntien ministeri, 1765–1766 valtion kassaministeri (Paymaster General) sekä kesäkuusta 1766 kuolemaansa asti valtiovarainministeri.Nordisk familjebok (1919), s. 523–524 Runeberg.org. Viitattu 12.1.2014. Pääministeri Pittin terveyden heikennyttyä Townshend sai vahvan otteen maan hallinnosta. Townshendin tarmokkuus brittien Amerikan- siirtokuntien verotusasioissa johti lopulta tapahtumaketjuun, jonka seurauksena siirtokunnat menetettiin. Jo siirtokuntaministerinä vuonna 1763 hän halusi siirtää siirtokuntien verotuksesta päättämisen Britannian parlamentille. Vuonna 1765 hän auttoi George Grenvilleä kuuluisan leimaverolain läpiviemisessä. Vähän ennen kuolemaansa Townshend ajoi kesä–heinäkuussa 1767 läpi neljä säädöstä, jotka tunnetaan nimellä Townshendin lait, ja joiden tarkoitus oli lisätä kruunun tuloja 40 000 punnalla vuodessa. Ne kavensivat siirtokuntien itsehallintoa ja asettivat tuontitullin monille siirtokunnille välttämättömille hyödykkeille, kuten lasille ja paperille. Siirtokuntalaisia huoletti etenkin säädös, jonka mukaan virkamiesten palkat maksettaisiin jatkossa tullimaksuista, minkä jälkeen he olisivat siirtokuntalaisten kokouksista riippumattomia. Varsinkin tuontitullit johtivat siirtokunnissa väkivaltaiseen vastareaktioon. ==Lähteet== Luokka:Brittiläiset poliitikot Luokka:Vuonna 1725 syntyneet Luokka:Vuonna 1767 kuolleet
Break (yhtye)

Break oli suomalainen rockyhtye Pietarsaaresta, joka teki kaksi pitkäsoittoa.http://users.abo.fi/mikarlss/MMM/extras/Break.htm Yhden levyn yhtye teki CBS-levymerkille, toisen kustantajana toimi Sonet. == Kokoonpano == * Kari Virkama – laulu * Peter Svanström – kitara * Stig Nygård – basso * Kenneth Edfelt – rummut * Ulf ”Ussa” Viklund – kosketinsoitin == Diskografia == * * == Lähteet == == Aiheesta muualla == * Luokka:Suomalaiset rockyhtyeet
Reviens Moi

Reviens Moi on saksalaisartisti Starbreezen kappale. Sen julkaisi High Five Records artistin toistaiseksi ainoana singlenä 8. lokakuuta 2012. Kappaleesta on tehty myös remix-versioita, jotka julkaistiin samana päivänä singlen kanssa. Vaikka kappaleen esittäjä on saksalainen, sen sanoitukset ovat ranskan kieliset. "Reviens Moi" ei päässyt edes kotimaassaan listoille. == Kappaleet == Digitaalinen lataus # # # # # # # # # # # # # ==Lähteet== Luokka:Vuoden 2012 kappaleet Luokka:Saksalaiset musiikkikappaleet
Nativismi (politiikka)

Nativismi on poliittinen ideologia, joka vastustaa maahanmuuttoa ja vieraiksi koettujen kulttuurien vaikutusvaltaa. Tyypillisesti nativismi asettaa jonkin maan syntyperäisen väestön edut maahanmuuttajien tai maahanmuuttajiin rinnastettavien ryhmien edelle, mikä näkyy politiikassa maahanmuuton vastustamisena. Termi koetaan usein negatiivisena, minkä vuoksi ideologian kannattajat kutsuvat itseään useimmiten muilla nimityksillä, kuten "nationalisti", "isänmaallinen" tai "populisti", vaikka nämä ei tarkoita samaa asiaa. Nativismin taustalla on yleensä ennakkoluuloisia, rasistisia ja ksenofobisia asenteita. Nativistiset liikkeet voivat olla myös uskonnollisia tai laajemmin sosiaalisia liikkeitä. Ne tähdentävät oman kulttuurin merkitystä ja erityispiirteitä. Nativistis-uskonnollisia liikkeitä ovat esimerkiksi Tyynenmeren saarten lastikultit ja Amerikan alkuperäiskansojen peyotismi. Näihin liittyy myös profeetallisia, messiaanisia ja millenaristisia piirteitä.WSOY Iso tietosanakirja 6, s. 343, WSOY 1997 ISBN 951-0-20163-4 Aatteena nativismi on ollut erityisen vaikutusvaltainen Yhdysvaltain historiassa. Suomessa saamelaiset katsovat joutuneensa ahdinkoon lisääntyvän uudisasutuksen tunkeutuessa yhä syvemmälle saamelaisten alueille. == Katso myös == * Maahanmuuttokritiikki * Saamelaisliike == Lähteet == Luokka:Poliittiset käsitteet Luokka:Maahanmuuttovastaisuus Luokka:Kultit
Nativismi

Nativismi viittaa seuraaviin: *psykologinen nativismi, korostaa synnynnäisten tiedon ainesten olemassaoloa *nativismi, poliittinen ideologia, joka vastustaa vieraita kulttuureja.
Vihervesiagama

Vihervesiagama (Physignathus cocincinus) on agamien heimoon kuuluva liskolaji. Se liikkuu päiväaikaan. == Ulkonäkö ja koko == Yksilön pituus on 0,8–1 m. Vihervesiagama on väriltään vihreän tai ruskean sävyinen. Sen poskissa on valkoisia suomuja. Hännässä, joka on litteä, on valkoisia raitoja. Sen niskassa on piikkinen harjas. == Levinneisyys ja elinympäristö == Vihervesiagamaa tavataan Kaukoidässä. Sitä esiintyy metsien jokiympäristöissä. == Lisääntyminen == Munia on yhdessä pesueessa 8–12. == Ravinto == Laji syö hyönteisiä, joskus myös pieniä lintuja, sammakkoeläimiä ja matelijoita ja myös hedelmiä. == Lähteet == == Aiheesta muualla == * http://www.faunatar.fi/vihervesiagama Luokka:Agamat Luokka:Lemmikkimatelijat Luokka:Uhanalaiset matelijat
Natt och Dag

Natt och Dag on vanha ruotsalainen aatelissuku joka on introdusoitu Ruotsin ritarihuoneelle numerolla 13.Sveriges Riddarhuset - Natt och Dag Suku tunnetaan 1200-luvulta. Sen jäseniä oli mukana unionitaisteluissa 1400-luvulla. Suvun vapaaherrallinen haara hallitsi 1652–1675 läänityksenä Iin vapaaherrakuntaa.WSOY Iso tietosanakirja 6, s. 344. WSOY, 1997. ISBN 951-0-20163-4. Suku kuuluu Ruotsin kanta-aateliin () ja sen jäseniä elää yhä Ruotsissa ja Yhdysvalloissa. Suvun vaakuna on katkoinen kultaan ja siniseen, jossa kulta symboloi päivää (dag) ja hopea yötä (natt). == Lähteet == Luokka:Ruotsin aateli
Rudolf Gesellius

Rudolf Johan Henrik Gesellius (28. tammikuuta 1875 Helsinki – 18. syyskuuta 1938 Tukholma) oli liikemies ja lahjoittaja, joka sai kauppaneuvoksen arvon.Kauppaneuvos Rudolf Gesellius kuollut, Helsingin Sanomat, 19.09.1938, nro 252, s. 2, Kansalliskirjaston digitaaliset aineistotKuolinilmoitus, Uusi Suomi, 20.09.1938, nro 253, s. 3, Kansalliskirjaston digitaaliset aineistot. Viitattu 26.01.202560-vuotias. Kauppaneuvos Rudolf Gesellius, Helsingin Sanomat, 28.01.1935, nro 26, s. 2, Kansalliskirjaston digitaaliset aineistot. Viitattu 26.01.2025 Geselliuksen vanhemmat olivat saksalaissyntyinen liikemies Herman Otto Gesellius ja Emilie Struckmann. Hän kävi Helsingin ruotsalaista normaalilyseota ja aloitti uransa Sören Bernerin tukkuliikkeessä. Gesellius ryhtyi työskentelemään 1897 isänsä H. O. Geselliuksen siirtomaatavaroiden ja viljan tukkuliikkeessä, jonka johtajaksi hän tuli 1903 ja myöhemmin yksinomistajaksi. Kun liike muodostettiin Kommandiittiyhtiö H. O. Geselliuksen jälk. & Co-nimiseksi oli Gesellius toiminimen pääosakkaana ja toimitusjohtajana vuoteen 1910 saakka ja sen jälkeen hän oli sen yksinomistaja. Gesellius kuului useiden eri pankkien, vakuutuslaitosten ja liikeyritysten, samoin kuin taloudellisten järjestöjen johtoelimiin. Kauppaneuvoksen arvon hän sai 1929. Geselliuksen puoliso vuodesta 1913 oli Emilie Lindholm (k. 1941). Gesellius perusti puolisonsa kanssa 1928 säätiön lääketieteen, kemian ja fysiikan alan tutkimustyön tukemiseen. Säätiö, joka toimii yhä ja jonka alkupääoma oli 3,5 miljoonaa markkaa, myönsi aikoinaan huomattavan suuria apurahoja. Geselliukset tukivat taloudellisesti myös ruotsalaista vanhainkotia Helsingissä. Viitattu 9.1.2024. Gesellius harjoitti myös 1917–1918 arvopaperikauppaa Kommandiittiyhtiö R. Gesellius arvopaperiosasto-nimellä ja hän oli vuosina 1920–1923 Oy Trikoo Ab:n osakkaana. Gesellius oli Helsingin Osakepankin ja Suomen Sokeri Oy:n hallintoneuvostojen, Elinkorkolaitoksen ja ruotsalaisen kauppakorkeakoulun johtokuntien sekä Helsingin Säästöpankin isännistön, Pörssikomitean ja Suomen Tukkukauppiasliiton hallituksen jäsen. Hän oli jäsenenä Pohjoismaiden Tukkukauppiasliiton keskusneuvostossa ja Kenraali Mannerheimin Lastensuojeluliiton johtokunnassa sekä Suomen Taideyhdistyksen hallintoneuvostossa. Gesellius oli Helsingin kaupunginvaltuustossa kaupunginvaltuutettuna (rkp) 1934–1936. Hän kuului myös Helsingin saksalaisen seurakunnan kirkkoneuvostoon. Rudolf Geselliuksen veli oli arkkitehti Herman GeselliusPörssitieto G. Kock : Pörssin kaikki jäsenet 1912-84 ja sisar tekstiilitaiteilija Loja Saarinen. == Lähteet == ==Aiheesta muualla== * Stiftelsen Emilie och Rudolf Gesellius fond Viitattu 18.1.2014 Luokka:Suomalaiset elinkeinoelämän vaikuttajat Luokka:Suomalaiset lahjoittajat Luokka:Helsingin kaupunginvaltuutetut Luokka:Suomen ruotsalaisen kansanpuolueen poliitikot Luokka:Kauppaneuvokset Luokka:Vuonna 1875 syntyneet Luokka:Vuonna 1938 kuolleet
Townshendin lait

Townshendin lait () on nimitys neljälle säädökselle, jotka Ison-Britannian parlamentti hyväksyi kesä–heinäkuussa 1767. Ne asettivat brittiläisten Amerikan siirtokuntien asukkaiden maksettaviksi epäsuoria kulutusveroja tuontitullien muodossa ja siten siirtokuntalaisten mielestä loukkasivat heidän itsehallintoaan. Siirtokunnissa päätökset olivat hyvin epäsuosittuja, ja ne edistivät Amerikan vallankumouksen puhkeamista. Lakipaketti sai nimensä hankkeen isän, valtiovarainministeri Charles Townshendin mukaan. Ensimmäinen kokonaisuuteen kuuluneista säädöksistä oli Suspending Act (”keskeytyslaki”), jonka mukaan New Yorkin provinssin maakuntakokouksen oli keskeytettävä kaikki toimintansa, kunnes se täyttäisi vuoden 1765 majoituslain (Quartering Act) määräykset brittijoukkojen majoituskulujen maksamisesta. Toinen säädös (”Townshendin vero”) määräsi tuontitullin maksettavaksi kaikesta siirtokuntiin tuotavasta lyijystä, paperista, lasista, maalista ja teestä. Maksut oli suoritettava satamissa. Tullimaksut oli avoimesti tarkoitettu vain tulojen keräämiseen kruunulle eikä niinkään kaupan säätelyyn. Kolmas säädös asetti tullimaksuja perimään viranomaiskoneiston, jolle annettiin siirtokunnissa lähes mielivaltaiset oikeudet käyttää esimerkiksi kotietsintöjä, vakoojia, rannikkovartioaluksia ja auttamismääräyksiä, ja jonka kulut rahoitettaisiin kokonaan tullimaksuista. Neljäs säädös korotti teestä perittävää tullimaksua, mutta vapautti samalla veroista teen viennin emämaasta siirtokuntiin.Townshend Acts Encyclopædia Britannica Online Academic Edition. Viitattu 18.1.2014. Uudet säädökset herättivät jyrkkää vastarintaa siirtokunnissa, sillä ne uhkasivat siirtokuntien perinteistä itsehallintoa, erityisesti maakunnallisten edustajakokousten oikeutta päättää verotuksesta. Säädöksiä vastustettiin paitsi kiertämällä niitä, myös väkivaltaisesti. Erityisesti Bostonissa toimineet brittiviranomaiset joutuivat hyökkäysten kohteeksi. Maaliskuussa 1770 tapahtuneen Bostonin verilöylyn päivänä kaikki Townshendin lakeihin sisältyneet tullimaksut teetullia lukuun ottamatta kumottiin, vuoden 1765 majoituslakia muutettiin ja brittiläiset miehitysjoukot kutsuttiin pois Bostonista. Tämä rauhoitti tilapäisesti levottomuudet. Jäljelle jäänyt teetullia koskenut laki korvattiin vuonna 1773 niin sanotulla teelailla, joka muodostui uudeksi kiistojen aiheeksi. ==Katso myös== *Leimaverolaki (Iso- Britannia) *Ei verotusta ilman edustusta ==Lähteet== Luokka:Kolmentoista siirtokunnan historia Luokka:Yhdysvaltain poliittinen historia Luokka:Verotuksen historia
Fist of the Northern Destroyer

__NOTOC__ Fist of the Northern Destroyer on Clandestine Blazen kolmas studioalbumi, joka julkaistiin vuonna 2002 levymerkillä Northern Heritage. == Kappaleet == # # # # # # # == Kokoonpano == * Mikko Aspa – laulu, kaikki instrumentit == Arvostelut == * Chronicles of Chaos: Chronicles of Chaos: Album review * Maelstromzine.com: neutraaliMaelstromzine review == Lähteet == == Aiheesta muualla == * * Fist of the Northern Destroyer discogs.com -sivustolla Luokka:Vuoden 2002 albumit Luokka:Clandestine Blazen albumit
Night of the Unholy Flames

__NOTOC__ Night of the Unholy Flames on Clandestine Blazen toinen studioalbumi, joka julkaistiin vuonna 2000 levymerkillä Northern Heritage. == Kappaleet == # # # # # # # # == Kokoonpano == * Mikko Aspa – laulu, kaikki instrumentit == Arvostelut == * Chronicles of Chaos: Chronicles of Chaos review * Metalreviews.com: 71/100 Metalreviews.com: Album review ==Lähteet== == Aiheesta muualla == * * Luokka:Vuoden 2000 albumit Luokka:Clandestine Blazen albumit
Natur och Miljö

Natur och Miljö r.f. on Suomen ruotsinkielisten alueiden luonnon- ja ympäristönsuojelujärjestö. Sen kotipaikka on Helsinki. Järjestö on puoluepoliittisesti sitoutumaton. Siihen kuuluu 20 paikallisyhdistystä ja 12 kuntajäsentä. == Historia == Vuonna 1956 perustettiin jaosto nimeltä Delegationen for Hembygdsvård, jonka tehtävänä oli toimia linkkinä kuntien ja päättäjien välillä. Silloinen puheenjohtaja Johan Standertsköljd ehdotti vuonna 1969, että jaosto muutettaisiin itsenäiseksi yhdistykseksi. Muutos toteutui ja yhdistys aloitti toimintansa vielä samana vuonna, jolloin myös Suomen luonnonsuojeluliitto käynnisti oman toimintansa. Uuden yhdistyksen nimeksi tuli Hembygdsvård r.f., joka vaihdettiin vuotta myöhemmin 1970 nykyiseen muotoonsa Natur och Miljö. == Toiminta == Natur och Miljö työskentelee ympäristönsuojelun ja ympäristöpolitiikan parissa. Järjestö konsultoi päättäjiä muun muassa ympäristölakien valmistelussa sekä tarjoaa jäsenilleen tietoa luonnonsuojelusta. Natur och Miljö kannattaa Itämeren säilyttämistä ja järjesti vuonna 2016 Helsingin kaupungin sekä Luonto-Liiton kanssa Lasten Itämeriprotestin. Iso osa järjestön toiminnasta on suunnattu lapsille ja nuorille. Natur och Miljö perusti vuonna 1986 Suomen ensimmäisen luontokoulun nimeltä Naturskolan Uttern. Järjestö ylläpitää Naturskolanin ohella nykyisin kolmea muuta luontokoulua Suomen rannikkoseudulla. Natur och Miljö julkaisee myös omaa aikakauslehteä nimeltä Finlands Natur. Lehti on ilmestynyt vuodesta 1941 alkaen. Se ilmestyy neljä kertaa vuodessa ja sisältää reportaaseja sekä mielipidekirjoituksia luonnosta ja ympäristöystävällisestä elämäntavasta. Lehden päätoimittaja on Magnus Östman. == Katso myös == * Suomen luonnonsuojeluliitto == Lähteet == * https://www.naturochmiljo.fi/om- oss/ * http://www.luontoliitto.fi/en * https://www.sll.fi/uusimaa/espoo/ota%20yhteytta/Natur%20och%20Miljo?searchterm=natur+och+ * https://www.naturochmiljo.fi/Site/Data/812/Files/Pdf%20dokument/nom_2007_stadgar.pdf * https://nom.webbhuset.fi/om_oss/foreningsdokument/organisationsplan/ * https://nom.webbhuset.fi/Site/Data/812/Files/Pdf%20dokument/AB2016.pdf * https://nom.webbhuset.fi/Site/Data/812/Files/Pdf%20dokument/verksamhet%202016%20web.pdf * https://www.naturochmiljo.fi/om_oss/var_historia/article-25844-15693-sa- grundades-natur-och-miljo * Laulujoutsenen perintö, Helena Telkänranta (toim.), WSOY, 2018, sivut 286-287, ISBN 978-951-0-32438-8 * Finlands Natur, Magnus Östman (toim.) No. 1/4 2017, vuosikerta 79, ISSN 0356-4509, Natur och Miljö r.y. === Viitteet === == Aiheesta muualla == * Natur och Miljön kotisivut Luokka:Suomalaiset luonnonsuojelujärjestöt Luokka:Suomalaiset ympäristöjärjestöt
Tillipioni

Tillipioni (Paeonia tenuifolia) kuuluu pionikasvien (Paeoniaceae) heimoon. Tillipioni on matalakasvuinen, 40 senttimetrin korkuinen. Sen lehdykät ovat hyvin hienoliuskaiset. Niiden leveys vaihtelee puolesta kuuteen millimetriin. Lajin nimen mukaisesti ne ovat tillimäiset, mutta melko jäykät. Kirkkaanpunaisen kukan leveys on neljästä viiteen senttiä. Tuoksu on miellyttävä. Juurakossa on usein perunamaisia mukuloita. Tillipionin kotiseutua ovat Kaukasus, Transsilvania, Ukraina ja Unkari. Se kasvaa siellä kuivilla niityillä. Puutarhassa tillipioni menestyy parhaiten syvämultaisissa kivikoissa ja rinteissä.Peltola, Rea & Koivu, Vesa: Pionit. Helsinki, Tammi, 2007. thumb|vasen|Tillipioneja Kumpulan kasvitieteellisessä puutarhassa Helsingissä == Lähteet == == Aiheesta muualla == * Laji.fi: Tillipioni (Paeonia tenuifolia) * Global Biodiversity Information Facility (GBIF): Paeonia tenuifolia * UniProt – Taxonomy: Paeonia tenuifolia * Canadian Peony Society: Paeonia tenuifolia Luokka:Pionikasvit
Kari Hautamäki (koripalloilija)

Kari Hautamäki (s. 18. maaliskuuta 1946) on suomalainen aktiiviuransa lopettanut koripallovalmentaja ja koripalloilija. Oulun NMKY:n kasvatti Hautamäki pelasi Oulussa miesten SM-sarjassa yhden kauden ja tämän jälkeen yhden kauden Tampereen Pyrinnössä.http://www.basket.fi/sarjat/pelaajat/pelaaja/?player_id=6441&season;_id=14073 Pyrinnön päävalmentajana Hautamäki toimi kaksi SM- sarjakautta.http://www.basket.fi/sarjat/joukkueet/joukkue/?team_id=43&season;_id=14073&league;_id=4 http://www.basket.fi/sarjat/joukkueet/joukkue/?team_id=43&season;_id=14053&league;_id=4 Hänen johdollaan Pyrintö voitti Suomen cupin vuonna 1969.http://www.basket.fi/sarjat/joukkueet/joukkue/?team_id=43&season;_id=62813&league;_id=15 Hautamäki valmensi Pyrintöä aina vuoteen 1976 asti Suomi-sarjassa (1971-1975) ja 1. divisionnassa (1975-1976). Hautamäki jatkoi valmentajauraansa vielä Pispalan Tarmossa kaksi kautta: yhden SM-sarjassa ja toisen 1. divisioonassa. Sen jälkeen hän siirtyi valmentamaan Järvenpään Korikotkia yhdeksi kaudeksi 1. divisioonassa. Kari Hautamäki on kaikkien aikojen nuorin päävalmentaja koripallon SM-sarjassa. == Lähteet == * Kari Hautamäki baskethotel.com * Salo, Urho (toim.), Tampereen Pyrintö 100 vuotta (1996) * Salmi, Pentti (toim.), Koripallokirja (1982-83) === Viitteet === Luokka:Suomalaiset koripalloilijat Luokka:Suomalaiset koripallovalmentajat Luokka:Vuonna 1946 syntyneet Luokka:Elävät henkilöt
Gustaf Gisselkors

Gustaf Gisselkors (n. 1693 Pohjanmaa – 22. elokuuta 1769) oli suomalainen sotilas ja uskonnollinen vaikuttaja. Gisselkors kuului inkeriläiseen pappissukuun. Hän otti osaa Suuren Pohjan sodan sotatoimiin Pohjanmaan rykmentin aliupseerina ja seurasi 1714 Tapani Löfvingiä tämän partioretkillä. Vuoden 1718 Norjan sotaretkellä Gisselkorsista tuli vänrikki, 1750 hänet korotettiin kapteeniksi ja Ilmajoen komppanian päälliköksi. Armeijasta Gisselkors erosi 1761. Hän oli liittynyt veljesten Jaakko ja Eerik Erikssonin separatistiseen uskonliikkeeseen ja näiden poistuttua maasta oli liikkeen huomattavimpia edustajia Pohjanmaalla. Vuonna 1736 ja myöhemminkin Gisselkors oli syytettynä epäkirkollisuudesta mutta selvisi tuomiotta. Hänen 1767 uskonystävilleen kirjoittamansa kirje osoittaa silti, että hänen uskonnollinen kantansa oli muuttunut ajan myötä vain jyrkemmäksi. ==Lähteet== * Sivu 231. Luokka:Suomalaiset sotilaat Luokka:Suomalaiset uskonnolliset vaikuttajat Luokka:Vuonna 1693 syntyneet Luokka:Vuonna 1769 kuolleet Luokka:Suomalaiset upseerit
Naulasaari

Naulasaari on saari Mäntyharjulla Tarhaveden ja Juolaveden välillä Naulasalmessa. Saari oli 1400-luvulta alkaen Hämeen ja Savon erämaiden välinen rajapaikka. Se oli myös vuonna 1743 solmitun Turun rauhan rajasaari.WSOY Iso tietosanakirja 6, s. , WSOY 1997 ISBN 951-0-20163-4 == Lähteet == Luokka:Suomen sisävesien saaret Luokka:Mäntyharjun luonto
Fire Burns in Our Hearts

Fire Burns in Our Hearts on suomalaisen black metal -yhtye Clandestine Blazen esikoisalbumi. Se julkaistiin vuonna 1999 levymerkillä Northern Heritage. == Kappaleet == # # # # # # # # == Kokoonpano == * Mikko Aspa – laulu, kaikki instrumentit == Aiheesta muualla == * * Luokka:Vuoden 1999 esikoisalbumit Luokka:Clandestine Blazen albumit
Tony Musante

Anthony Peter ”Tony” Musante (30. kesäkuuta 1936 - 26\. marraskuuta 2013) oli yhdysvaltalainen näyttelijä. Hänet tunnetaan mm. Nino Schibettan roolista HBO:n vankiladraamassa Kylmä rinki sekä Peten roolista elokuvassa New Yorkin unelmia (1984). Tony Musante menehtyi 26. marraskuuta 2013 leikkausta seuranneisiin komplikaatioihin. == Osittainen filmografia == * Terroristit (1967) * Ammattitappaja (1968) * Kuoleman lintu (1970) * Mafian tappolistalla (1977) * Hyvästi & amen (1977) * New Yorkin unelmia (1984) * Il Pentito (1985) * Kylmä rinki (1997) * Syvä kuin meri (1999) * We Own the Night (2007) == Lähteet == Luokka:Yhdysvaltalaiset näyttelijät Luokka:Vuonna 1936 syntyneet Luokka:Vuonna 2013 kuolleet
Naulavaara

__NOTOC__ Naulavaara on Sotkamon eteläosassa oleva vaara. Sen korkeus on 355 metriä,WSOY Iso tietosanakirja 6, s. 346, WSOY 1997 ISBN 951-0-20163-4 toisten lähteiden mukaan 368 metriäSotkamon matkailu- ja luontokohteita, Kainuun kulmakunnilta . Se kuuluu Maanselän vaara-alueeseen ja on mittausten mukaan Kainuun sateisinta seutua.Ilmasto-opas.fi == Lähteet == Luokka:Sotkamon luonto Luokka:Vaarat
Church of Atrocity

__NOTOC__ Church of Atrocity on Clandestine Blazen viides studioalbumi, joka julkaistiin vuonna 2006 levymerkillä Northern Heritage. == Kappaleet == # # # # # # === Erikoispainosten bonuskappaleet === # * # == Kokoonpano == * Mikko Aspa – laulu, kaikki instrumentit == Arvostelut == * Imperiumi: 8½/10 * Maelstromzine: 5.7/10 Maelstromzine review * The Metal Crypt: Metal Crypt: Album review * The Metal Observer: Metal Observer review == Lähteet == == Aiheesta muualla == * * Luokka:Vuoden 2006 albumit Luokka:Clandestine Blazen albumit